Gewilde salongroep spog met eerste estetiese kliniek
JY LEES NOU Gewilde salongroep spog met eerste estetiese kliniek
Die gewilde SA salongroep Placecol het onlangs die deure van hul eerste estetiese kliniek in die Woodlands Boulevard-winkelsentrum in Pretoria oopgemaak.
5 tekens jou mangels moet uit
Aanhangers van dié salongroep en velsorgreeks kan by die nuwe kliniek kies uit estetiese behandelings soos botoks- en vuller-behandelings en mesoterapie (’n pynlose behandeling waar onder meer vitamiene met ’n fyn naald diep in jou vel ingespuit word om die voorkoms van fyn lyntjies en pigmentasie te verbeter). Daarby sal skoonheidsbehandelings soos gesigbehandelings, diepafskilferingsbehandelings (peels), haarverwydering, masserings en selfs manikure en pedikure beskikbaar wees. Die doel met dié nuwe kliniek is om nie-indringende estetiese behandelings aan kliënte van alle ouderdomme en veltipes te bied, sê die skoonheidshuis in ’n persverklaring.
Congratulations to the new Placecol Aesthetic Clinic Woodlands . What a beautiful clinic. Good luck to the team - We believe you will have many years of success. #newclinic #placecol #woodlands #aesthetic #esnacolyn #bestlasers #bestlasersaesthetic #bestlaserssurgical #bestlasersbeauty #alma #almalasers #almalasersinternational #soprano #sopranoxl #sopranoxli #sopranoice #harmony #harmonylite #harmonyxl #harmonyxlpro #harmonypro #accent #accentxli #accentultra #accentultrav #co2 #femilift #clearlift #clearskin #speedgel
A photo posted by Best Lasers (@bestlasers) on Nov 9, 2015 at 2:41am PST
Project Runway se eerste plusgroot wenner
Die Placecol-handelsnaam is reeds 35 jaar gelede gestig toe skoonheidsterapeut Elma Mckenzie besluit het om ’n plaaslike velsorgreeks te begin. In ’n tyd toe Suid-Afrikaanse skoonheidsprodukte net deur direkte verkope beskikbaar was, wou Elma ’n Suid-Afrikaanse hoëgehalte-velsorgreeks ontwikkel wat ook na apteke en skoonheidsalonne versprei kon word. Tans spog Placecol met meer as 60 salonne landwyd.